《画水辞庚辰六月礼部南斋作》
明代·顾清

群山兮东倾，百川兮与俱。昆崙兮万里，渺东极兮归墟。

龙门兮三峡，屹峥嵘兮喷鞺鞳。奠九服兮常宁，疏万派兮终合。

展瑶签兮拂霜藤，目窈窕兮耳泠泠。江南兮春尽，蘼芜绿兮枫青。

思美人兮何处，抚朱弦兮空复情。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。